Generation Kill

Generation Kill on television minisarja, joka perustuu samannimiseen Evan Wrightin kirjoittamaan kirjaan. HBO:lle tuotettu televisiosarja kertoo Rolling Stone -lehden kolumnistin ja kirjailijan Evan Wrightin kokemuksista sotatoimittajana Yhdysvaltain merijalkaväen tiedustelupataljoonan mukana Irakin sodan ensimmäisessä vaiheessa vuonna 2003.

HBO tilasi seitsenosaisen draamasarjan, joka perustui Evan Wrightin alkuperäiskäsikirjoitukseen ja romaaniin Generation Kill vuodelta 2004. Romaani puolestaan perustuu Wrightin kolmiosaiseen artikkelisarjaan The Killer Elite, joka julkaistiin Rolling Stone -lehdessä syksyllä 2003.

Generation Kill -televisiosarjan sovittivat HBO:lle käsikirjoittajat David Simon, Ed Burns ja kirjailija Wright. Sarjan tuottivat David Simon, Ed Burns, Nina K. Noble, Andrea Calderwood, George Faber ja Charles Pattinson. Sarja sai ensiesityksensä 13. heinäkuuta 2008 ja sen seitsemän osaa esitettiin kesän aikana.

Tuotanto
David Simon ja Ed Burns (Langalla) käsikirjoittivat ja tuottivat projektin Company Picturesin George Faberin ja Charles Pattinsonin (Elizabeth I) ja HBO:n Anne Thomopoulosin (Rooma) kanssa. Sarjan tunnin mittaiset jaksot kuvattiin kuudessa kuukaudessa Namibiassa, Mosambikissa ja Etelä-Afrikassa kesän 2007 aikana.

Andrea Calderwood (The Last King of Scotland) toimi tuottajana ja Nina Noble (Langalla) oli vastaava tuottaja. Kirjailija  Evan Wright oli konsultoiva tuottaja, Robert Harris lavastaja ja merijalkaväen kersantti evp. Eric Kocher toimi sarjan sotilasasiantuntijana. Susanna White ja Simon Cellan Jones jakoivat jaksojen ohjausvastuun.

Jaksot
 #  Nimi   Käsikirjoittaja(t)  Ohjaaja  Ensiesitys  1  "Get Some"  David Simon & Ed Burns  Susanna White  13. heinäkuuta 2008 Merijalkaväki valmistautuu hyökkäämään Irakin sodan alussa. Odotellessaan lähtökäskyä Camp Mathildassa Kuwaitissa, heille kerrotaan, että Rolling Stone -lehden kolumnisti Evan Wright liittyy pataljoonan mukaan. 2  "The Cradle of Civilization"  Ed Burns & Evan Wright (käsikirjoitus)David Simon & Ed Burns (tarina)  Susanna White  20. heinäkuuta 2008 Irakin hyökkäyksen ollessa täydessä vauhdissa kersantti Colbert yrittää pitää ryhmänsä keskittyneenä tehtäväänsä. Tiedustelupataljoona yrittää mukautua jatkuvasti muuttuviin hyökkäyssuunnitelmiin odottaessaan ensimmäistä viholliskontaktia Nasiriyahissa ja Al Gharrafissa. 3  "Screwby"  Ed Burns (käsikirjoitus)David Simon & Ed Burns (tarina)  Susanna White  27. heinäkuuta 2008 Bravo-komppania odottaa seuraavaa tiedustelutehtäväänsä ensimmäisen viholliskontaktin jälkeen. Kapteeni "Encino Man" Schwetje pyytää tykistökeskityksen olemattoman sinkoryhmän sijaintipaikkaan. Luutnantti Fick yrittää hallita vaarallista tilannetta. Everstiluutnantti "Kummisetä" Ferrando antaa uuden, pikaisen käskyn Alpha-komppanialle vain vähän Ar Rifan hyökkäyksen jälkeen. 4  "Combat Jack"  David Simon (käsikirjoitus)David Simon & Ed Burns (tarina)  Simon Cellan Jones  3. elokuuta 2008 Sotilaiden riveistä kuuluu napinaa, kun pataljoona hylkää muonaa, ammuksia ja varusteita täynnä olevan huoltojoukkueen ajoneuvon. Bravo valtaa lentokentän, mutta saa siirtymiskäskyn pohjoiseen. Komppania tutkii matkan varrella kyliä ja pystyttää tiesulun Al Hayyn ulkopuolelle. Samaan aikaan Alpha-komppania käsketään noutamaan kaatuneen merijalkaväen sotilaan ruumis Al Shatrasta, mutta tehtävä viivästyy CIA:n operaation takia. 5  "A Burning Dog"  Evan Wright (käsikirjoitus)David Simon & Ed Burns (tarina)  Simon Cellan Jones  10. elokuuta 2008 Vaikka panssaridivisioonan murskaava tulivoima nujertaa strategisesti tärkeällä sillalla odottavan väijytyksen, tiedustelupataljoonan Bravo-komppania kohtaa silti tiukkaa vastarintaa yrittäessään useita kertoja ylittää siltaa. Taistelukentällä tehty tutkimus synnyttää vihollisesta enemmän uusia kysymyksiä kuin vastauksia. Tiesulku Al Muwaffiqiyahissa koettelee merijalkaväen voimankäyttöohjeiden rajoja. 6  "Stay Frosty"  Ed Burns (käsikirjoitus)David Simon & Ed Burns (tarina)  Simon Cellan Jones  17. elokuuta 2008 Kun ensimmäinen tiedustelupataljoona saa tavallisesta poikkeavan tehtävän saattaa satoja Bagdadista pakenevia siviilejä turvaan, sotilaat alkavat miettiä, onko sota heidän osaltaan jo ohi. "Kummisetä" sen sijaan suunnittelee, miten saisi pataljoonalleen uusia taistelutehtäviä. 7  "Bomb in the Garden"  David Simon (käsikirjoitus)David Simon & Ed Burns (tarina)  Susanna White  24. elokuuta 2008 Bravo saapuu Bagdadiin ja järkyttyy kaupungin koosta. Tiedustelupataljoona asettuu kaupunkiin, mutta päivittäisillä partioilla alkaa vähitellen selvitä, että sekä irakilaisilla että yhdysvaltalaisilla on ylitettävänään paljon suurempia esteitä kuin he pystyivät kuvittelemaan.

DVD-julkaisu
KausiKansikuvaJulkaisu(alue 2)JaksojaLisämateriaali1 13. maaliskuuta 20097451 min Generation Kill: Merijalkaväen ensimmäisen tiedustelupataljoonan sotilaiden haastatteluja
 Kulissien takana: Generation Kill
 Eric Ladinin videopäiväkirjat
 6 kommenttiraitaa, mukaan lukien käsikirjoittajien David Simonin ja Ed Burnsin sekä kirjailija Evan Wrightin kommentit

Musiikki
Televisiosarjassa ei ole juuri lainkaan erikseen lisättyä musiikkia. Viimeisen jakson viimeistä kappaletta lukuun ottamatta kaikki kappaleet ovat roolihahmojen laulamalla esittämiä.

Jakso 1:
 "Merry Christmas from the Family", Robert Earl Keen
 "Sk8er Boi", Avril Lavigne
 "Lovin' You", Minnie Riperton

Jakso 2:
 "Beyoglu", DJ Kambo
 "The Marines' Hymn" Traditional
 "Smoke Signals", Dada Flair
 "Complicated", Avril Lavigne
 "Bodies", Drowning Pool
 "Boyz-n-the-Hood", Eazy-E
 "Hot in Herre", Nelly

Jakso 3:
 "Hot in Herre", Nelly
 "Tainted Love", Ed Cobb

Jakso 4:
 "I Feel Like I'm Fixin' to Die", Joe McDonald
 "Attahaddiat", Kadhum Al Sahir
 "Entaha Almeshwar", Kadhum Al Sahir
 "Copenhagen Song", Josh Person
 "Teenage Dirtbag", Wheatus

Jakso 5:
 "On the Road Again", Willie Nelson
 "Sundown", Gordon Lightfoot
 "Gangsta Gangsta", N.W.A.

Jakso 6:
 "It Ain't Easy", Tupac Shakur
 "Fuck tha Police", N.W.A.
 "Mamas Don't Let Your Babies Grow Up to Be Cowboys", Ed Bruce
 "Can I Kick It?", A Tribe Called Quest

Jakso 7:
 "9 to 5", Sheena Easton
 "Come Sail Away", Styx
 "King of the Road", Roger Miller
 "The Man Comes Around", Johnny Cash

Lähteet

Aiheesta muualla
Televisiosarja HBO:n sivuilla 

Ohjaaja Susanna Whiten haastattelu
"Former Marines aid in making of TV series"  (marinecorpstimes.com)

Luokka:2000-vuosikymmenen yhdysvaltalaiset draamasarjat
Luokka:Minisarjat
Luokka:HBO:n televisio-ohjelmat